CELEX: 52018PC0276
Language: hu
Date: 2018-05-14
Title: Javaslat A TANÁCS RENDELETE a baromfihús-ágazatban alkalmazandó export-visszatérítések megállapításáról

EURÓPAI BIZOTTSÁG
            Brüsszel, 2018.5.14.
            COM(2018) 276 final
            2018/0134(NLE)
            Javaslat
            A TANÁCS RENDELETE
            a baromfihús-ágazatban alkalmazandó export-visszatérítések megállapításáról
            
               
         
         
            
               INDOKOLÁS
            
            
               1.A JAVASLAT HÁTTERE
            
            
               •A javaslat indokai és céljai
            
            
               A Bizottság 2013. július 18-án elfogadta a 689/2013/EU végrehajtási rendeletet
                  1
               , amely a baromfihús-ágazatban alkalmazandó export-visszatérítések összegét nullában állapította meg.
            
            
               2017. szeptember 20-i ítéletében
                  2
                az Európai Unió Bírósága (a továbbiakban: Bíróság) érvénytelennek nyilvánította a 689/2013/EU végrehajtási rendeletet, mivel ítélete szerint annak elfogadása nem az eljárási szabályoknak megfelelően történt.
            
            
               Ugyanebben az ítéletben a Bíróság azt is kimondta, hogy az alapvető eljárási követelmények megsértése ellenére nem derült fény egyetlen olyan hibára sem, amely érintené a szóban forgó, az 1234/2007/EK rendelet végrehajtásához szükséges intézkedéseket tartalmazó jogi aktus megfelelőségét.
            
            
               Ezért a jogbiztonság érdekében, illetve elkerülendő az 1234/2007/EK rendelet végrehajtásának veszélyeztetését, a Bíróság megállapította, hogy a vitatott rendelet joghatásait a helyébe lépő új jogi aktus hatálybalépéséig fenn kell tartani.
            
            
               Az 1234/2007/EK rendeletet időközben hatályon kívül helyezte az 1308/2013/EU európai parlamenti és tanácsi rendelet, amely a visszatérítések összegét 2014. január 1-jétől nullában határozta meg.
            
            
               A javasolt jogi aktus célja az, hogy a 689/2013/EU végrehajtási rendelet helyébe lépjen a szóban forgó végrehajtási rendelet eredeti hatálybalépése, 2013. július 19. és a 2013. december 31. közötti időszak vonatkozásában. A jogi aktust a Bizottság az Európai Unió működéséről szóló szerződés 43. cikkének (3) bekezdése alapján nyújtja be a Tanácshoz, mivel a visszamenőleges hatállyal rendelkező jogi aktusok esetében – mint amilyen e rendelet is – kizárólag ez a jogalap jöhet szóba.
            
            
               •Összhang a szabályozási terület jelenlegi rendelkezéseivel
            
            
               Ez a jogi aktus felváltja a 689/2013/EU végrehajtási rendeletet, amelynek joghatásait a Bíróság fenntartotta. Összhangban van azzal az ágazatokon átívelő szakpolitikai döntéssel, amelynek értelmében a közös agrárpolitika keretében tartózkodni kell az export-visszatérítések igénybevételétől.
            
            
               •Összhang az Unió egyéb szakpolitikáival
            
            
               Általánosságban fogalmazva az Unió a Kereskedelmi Világszervezetben kötelezettséget vállalt a kereskedelemtorzító intézkedések, köztük az export-visszatérítések fokozatos megszüntetésére. A baromfihús-ágazatban alkalmazandó export-visszatérítések voltak az utolsó olyan visszatérítések, amelyek összege 2013 júliusában nullában került megállapításra.
            
            
               2.JOGALAP, SZUBSZIDIARITÁS ÉS ARÁNYOSSÁG
            
            
               •Jogalap
            
            
               A jogalapot a mezőgazdasági termékek piacának közös szervezése (az egységes közös piacszervezés) képezi. Az előző közös piacszervezés szabályait megállapító 1234/2007/EK rendelet felhatalmazta a Bizottságot export-visszatérítések megállapítására. A jelenlegi közös piacszervezést szabályozó 1308/2013/EU rendelet a visszatérítések összegét nullában állapítja meg, miközben az export-visszatérítések megállapításával kapcsolatos intézkedések elfogadását az Európai Unió működéséről szóló szerződés 43. cikkének (3) bekezdés alapján a Tanácsra bízza.
            
            
               •Szubszidiaritás (nem kizárólagos hatáskör esetén) 
            
            
               Az export-visszatérítések a közös piacszervezés egyik, uniós szinten kezelt eszközét jelentik. Ezeket a visszatérítéseket az összes tagállamban alkalmazandó rendeletek állapítják meg, így az export-visszatérítések Unió-szerte azonosak.
            
            
               •Arányosság
            
         
         
            
               Az 1308/2013/EU rendelet 2014. január 1-jétől minden ágazatban nulla összegű export-visszatérítéseket állapít meg. Ezt a javasolt, visszamenőleges hatályú rendeletet ezért a Tanácsnak kell elfogadnia az EUMSZ 43. cikkének (3) bekezdése alapján, amely ilyen jogi aktus esetében az egyetlen lehetséges jogalap.
            
            
               •A jogi aktus típusának megválasztása
            
            
               A mezőgazdasági piacok közös szervezésének részeként az export-visszatérítések meghatározása rendeletek útján történik.
            
            
               3.AZ UTÓLAGOS ÉRTÉKELÉSEK, AZ ÉRDEKELT FELEKKEL FOLYTATOTT KONZULTÁCIÓK ÉS A HATÁSVIZSGÁLATOK EREDMÉNYEI
            
            
               •A jelenleg hatályban lévő jogszabályok utólagos értékelése / célravezetőségi vizsgálata
            
            
               Tárgytalan. Ez a javaslat egy meglévő jogi aktust vált fel anélkül, hogy megváltoztatná annak a Bíróság által fenntartott joghatásait.
            
            
               Az érdekelt felekkel folytatott konzultációk
            
            
               Tárgytalan. Ez a javaslat egy meglévő jogi aktust vált fel anélkül, hogy megváltoztatná annak a Bíróság által fenntartott joghatásait.
            
            
               •Szakértői vélemények beszerzése és felhasználása
            
            
               Tárgytalan. Ez a javaslat egy meglévő jogi aktust vált fel anélkül, hogy megváltoztatná annak a Bíróság által fenntartott joghatásait.
            
            
               •Hatásvizsgálat
            
            
               Tárgytalan. Ez a javaslat egy meglévő jogi aktust vált fel anélkül, hogy megváltoztatná annak a Bíróság által fenntartott joghatásait.
            
            
               •Célravezető szabályozás és egyszerűsítés
            
            
               Tárgytalan. Ez a javaslat egy meglévő jogi aktust vált fel anélkül, hogy megváltoztatná annak a Bíróság által fenntartott joghatásait. 
            
            
               •Alapjogok
            
            
               Tárgytalan. Ez a javaslat egy meglévő jogi aktust vált fel anélkül, hogy megváltoztatná annak a Bíróság által fenntartott joghatásait.
            
            
               4.KÖLTSÉGVETÉSI VONZATOK
            
            
               A javaslatnak nincs költségvetési vonzata.
            
            
               A felváltandó jogi aktus a visszatérítések összegét volt hivatott nullában megállapítani, ezért nem voltak költségvetési vonzatai. Ezeket a joghatásokat a Bíróság fenntartotta. A rendelet felváltásának nem lesz költségvetési vonzata.
            
            
               5.EGYÉB ELEMEK
            
         
         
            
               •Végrehajtási tervek, valamint a nyomon követés, az értékelés és a jelentéstétel szabályai
            
            
               Tárgytalan. Ez a javaslat egy meglévő jogi aktust vált fel, ami nem igényel végrehajtási tervet.
            
            
               •Magyarázó dokumentumok (irányelvek esetén)
            
            
               Tárgytalan.
            
            
               •A javaslat egyes rendelkezéseinek részletes magyarázata
            
            
               Tárgytalan. Ez a javaslat egy meglévő jogi aktust vált fel. Nem tartalmaz új rendelkezéseket.
            
            
               2018/0134 (NLE)
            
            
               Javaslat
            
            
               A TANÁCS RENDELETE
            
            
               a baromfihús-ágazatban alkalmazandó export-visszatérítések megállapításáról
            
            
               AZ EURÓPAI UNIÓ TANÁCSA,
            
            
               tekintettel az Európai Unió működéséről szóló szerződésre és különösen annak 43. cikke (3) bekezdésére,
            
            
               tekintettel az Európai Bizottság javaslatára,
            
            
               mivel:
            
            
               (1)Az 1308/2013/EU rendelettel
                  3
                hatályon kívül helyezett 1234/2007/EK tanácsi rendelet
                  4
                164. cikkének (2) bekezdése értelmében a Bizottság felhatalmazást kapott arra, hogy az 1234/2007/EK rendeletben megállapított kritériumok és követelmények figyelembevételével szükség esetén visszatérítést állapítson meg. Mindezek alapján elfogadásra került a 689/2013/EU bizottsági végrehajtási rendelet.
            
            
               (2)2017. szeptember 20-i ítéletében
                  5
                az Európai Unió Bírósága érvénytelennek nyilvánította a 689/2013/EU végrehajtási rendeletet. Ítéletében a Bíróság megállapította, hogy a valamely sérelmet okozó aktus elfogadására vonatkozó eljárási szabályok megsértése a lényeges eljárási szabályok megsértésének minősül, ennélfogva az ilyen hibában szenvedő jogi aktust meg kell semmisíteni.
            
            
               (3)Ugyanebben az ítéletben a Bíróság azt is kimondta, hogy az alapvető eljárási követelmények megsértése ellenére nem derült fény egyetlen olyan hibára sem, amely érintené a szóban forgó, az 1234/2007/EK rendelet végrehajtásához szükséges intézkedéseket tartalmazó jogi aktus megfelelőségét. Ezért a jogbiztonság érdekében, illetve elkerülendő az 1234/2007/EK rendelet végrehajtásának veszélyeztetését, a Bíróság megállapította, hogy a vitatott rendelet joghatásait a helyébe lépő új jogi aktus hatálybalépéséig fenn kell tartani.
            
            
               (4)Az 1308/2013/EU rendelet hatályon kívül helyezte az 1234/2007/EK rendelet visszatérítéseket rögzítő jogi aktusok elfogadására vonatkozó eljárási rendelkezéseit. Az 1308/2013/EU rendelet 232. cikkének megfelelően az említett rendeletet 2014. január 1-jétől kell alkalmazni.
            
            
               (5)Ezért a Bíróság ítéletének való megfelelés érdekében újra meg kell határozni a baromfihús-ágazatban alkalmazandó export-visszatérítéseket, méghozzá a 689/2013/EU rendelet által megállapított szinten. Ezért indokolt előírni, hogy ez a rendelet visszamenőleges hatállyal legyen alkalmazandó a 2013. július 19. és 2013. december 31. közötti időszak vonatkozásában.
            
            
               (6)Visszatérítés csak olyan termékek esetében nyújtható, amelyeknek az Unión belüli szabad mozgása megengedett, és amelyeken szerepel a 853/2004/EK európai parlamenti és tanácsi rendelet
                  6
                5. cikke (1) bekezdésének b) pontjában előírt állategészségügyi jelölés. E termékeknek a 852/2004/EK európai parlamenti és tanácsi rendelet
                  7
                követelményeinek is meg kell felelniük.
            
         
         
            
               (7)A 689/2013/EU rendelet elfogadásáig alkalmazandó visszatérítéseket a 360/2013/EU bizottsági végrehajtási rendelet
                  8
                állapította meg. A 689/2013/EU rendelet joghatásainak megszűnése ezért többek között azt jelentené, hogy újból alkalmazandóvá válik a 360/2013/EU rendelet. A jogbiztonság érdekében a 360/2013/EU rendeletet hatályon kívül kell helyezni e rendelettel,
            
            
               ELFOGADTA EZT A RENDELETET:
            
            
               1. cikk
            
            
               (1) Az 1234/2007/EK rendelet 162. cikkében foglaltaknak megfelelően export-visszatérítést kell nyújtani az e rendelet mellékletében meghatározott termékekre az ugyanott meghatározott összegek erejéig, az e cikk (2) bekezdésében előírt feltételek mellett.
            
            
               (2) Az (1) bekezdés alapján visszatérítésben részesíthető termékeknek meg kell felelniük a 852/2004/EK és a 853/2004/EK rendelet vonatkozó előírásainak, elsősorban pedig az engedélyezett létesítményben való előállítás és a 853/2004/EK rendelet II. mellékletének I. szakasza szerinti azonosító jelölés követelményeinek.
            
            
               2. cikk
            
            
               A 360/2013/EU végrehajtási rendelet hatályát veszti.
            
            
               3. cikk
            
            
               Ez a rendelet az Európai Unió Hivatalos Lapjában való kihirdetését követő hetedik napon lép hatályba.
            
            
               Ez a rendelet 2013. július 19-től 2013. december 31-ig alkalmazandó.
            
            
               Ez a rendelet teljes egészében kötelező és közvetlenül alkalmazandó valamennyi tagállamban.
            
            
               Kelt Brüsszelben, -án/-én.
            
            
               
                     a Tanács részéről
               
               
                     az elnök
               
            
            
                     
                        PÉNZÜGYI KIMUTATÁS
                     
                  
                  
                     
                        FS/18/CM/aj Ares (2018) 1021181
                     
                  
               
                     
                  
                  
                     
                        6.146.2018.1
                     
                  
               
                     
                  
                  
                     
                        DÁTUM: 2018.2.9.
                     
                     
                  
               
                     
                        1.
                     
                  
                  
                     
                        KÖLTSÉGVETÉSI TÉTEL:
                     
                     
                     
                     
                        05 02 15 05 (baromfihúsra vonatkozó visszatérítések)
                     
                  
                  
                     
                        ELŐIRÁNYZATOK:
                     
                     
                     
                     
                        2018. évi költségvetés: p.m. EUR 
                     
                     
                  
               
                     
                        2.
                     
                  
                  
                     
                        CÍM:
                     
                     
                     
                        A TANÁCS (EU) 2018/XXXX RENDELETE a baromfihús-ágazatban alkalmazandó export-visszatérítések megállapításáról
                     
                  
               
                     
                        3.
                     
                  
                  
                     
                        JOGALAP:
                     
                     
                     
                        Az Európai Unió működéséről szóló szerződés 43. cikkének (3) bekezdése.
                     
                  
               
                     
                        4.
                     
                  
                  
                     
                        CÉLKITŰZÉSEK:
                     
                     
                        A javasolt jogi aktus célja az, hogy a 689/2013/EU végrehajtási rendelet helyébe lépjen a szóban forgó végrehajtási rendelet eredeti hatálybalépése, 2013. július 19. és a 2013. december 31. közötti időszak vonatkozásában.
                     
                  
               
                     
                        5.
                     
                  
                  
                     
                        PÉNZÜGYI HATÁSOK
                     
                  
                  
                     
                        12 HÓNAPOS IDŐSZAK
                        
                           (millió EUR)
                     
                  
                  
                     
                        PÉNZÜGYI ÉV
                     
                     
                        2018
                     
                     
                        (millió EUR)
                     
                  
                  
                     
                        PÉNZÜGYI ÉV
                     
                     
                        2019
                     
                     
                        (millió EUR)
                     
                  
               
                     
                        5.0
                     
                  
                  
                     
                        KIADÁSOK
                     
                     
                        –
                              AZ EU-KÖLTSÉGVETÉS TERHÉRE
                           (VISSZATÉRÍTÉSEK/BEAVATKOZÁSOK)
                     
                     
                        –
                              NEMZETI HATÓSÁGOK
                     
                     
                        –
                              EGYÉB
                     
                  
                  
                     
                     
                        p.m.
                     
                  
                  
                     
                     
                        p.m.
                     
                  
                  
                     
                     
                        p.m.
                     
                  
               
                     
                        5.2
                     
                  
                  
                     
                        SZÁMÍTÁS MÓDJA:
                     
                     
                        Lásd az észrevételeket
                     
                  
               
                     
                        6.0
                     
                  
                  
                     
                        FINANSZÍROZHATÓ-E A PROJEKT A FOLYÓ KÖLTSÉGVETÉS VONATKOZÓ ALCÍMÉBEN SZEREPLŐ ELŐIRÁNYZATOKBÓL?
                     
                  
                  
                     
                        n. a.
                     
                  
               
                     
                        6.1
                     
                  
                  
                     
                        FINANSZÍROZHATÓ-E A PROJEKT A FOLYÓ KÖLTSÉGVETÉS ALCÍMEI KÖZÖTTI ÁTCSOPORTOSÍTÁSSAL?
                     
                  
                  
                     
                        Nem
                     
                  
               
                     
                        6.2
                     
                  
                  
                     
                        SZÜKSÉG LESZ-E PÓTKÖLTSÉGVETÉSRE?
                     
                  
                  
                     
                        Nem
                     
                  
               
                     
                        6.3
                     
                  
                  
                     
                        SZÜKSÉG LESZ-E ELŐIRÁNYZATOK BEVEZETÉSÉRE A JÖVŐBENI KÖLTSÉGVETÉSEKBE?
                     
                  
                  
                     
                        Nem
                     
                  
               
                     
                        ÉSZREVÉTELEK:
                     
                     
                        A javaslatnak nincsenek költségvetési vonzatai.
                     
                     
                        A felváltandó jogi aktus a baromfihús-ágazatra vonatkozó visszatérítések összegét volt hivatott nullában megállapítani, ezért nincsenek költségvetési vonzatai. A rendelet felváltó, azonos joghatású rendeletnek nem lesznek költségvetési vonzatai.
                     
                  
               
         
         
            
                  
                     (1)
                  
                        A Bizottság 689/2013/EU végrehajtási rendelete (2013. július 18.) a baromfihús-ágazatban alkalmazandó export-visszatérítések megállapításáról (HL L 196., 2013.7.19., 13. o.).
               
               
                  
                     (2)
                  
                        A Bíróság 2017. szeptember 20-i ítélete, Tilly-Sabco kontra Bizottság, C-183/16 P, ECLI:EU:C:2017:704.
               
               
                  
                     (3)
                  
                        Az Európai Parlament és a Tanács 1308/2013/EU rendelete (2013. december 17.) a mezőgazdasági termékpiacok közös szervezésének létrehozásáról és a 922/72/EGK, a 234/79/EGK, az 1037/2001/EK és az 1234/2007/EK tanácsi rendelet hatályon kívül helyezéséről (HL L 347., 2013.12.20., 671. o.).
               
               
                  
                     (4)
                  
                        A Tanács 1234/2007/EK rendelete (2007. október 22.) a mezőgazdasági piacok közös szervezésének létrehozásáról, valamint egyes mezőgazdasági termékekre vonatkozó egyedi rendelkezésekről (az egységes közös piacszervezésről szóló rendelet) (HL L 299., 2007.11.16., 1. o.).
               
               
                  
                     (5)
                  
                        A Bíróság 2017. szeptember 20-i ítélete, Tilly-Sabco kontra Bizottság, C-183/16 P, ECLI:EU:C:2017:704.
               
               
                  
                     (6)
                  
                        Az Európai Parlament és a Tanács 853/2004/EK rendelete (2004. április 29.) az állati eredetű élelmiszerek különleges higiéniai szabályainak megállapításáról (HL L 139., 2004.4.30., 55. o.).
               
               
                  
                     (7)
                  
                        Az Európai Parlament és a Tanács 852/2004/EK rendelete (2004. április 29.) az élelmiszer-higiéniáról (HL L 139., 2004.4.30., 1. o.).
               
               
                  
                     (8)
                  
                        A Bizottság 360/2013/EU végrehajtási rendelete (2013. április 18.) a baromfihús-ágazatban alkalmazandó export-visszatérítések megállapításáról (HL L 109., 2013.4.19., 27. o.).
               
            
      
    ---documentbreak--- 
      
         
               EURÓPAI BIZOTTSÁG
            Brüsszel,2018.5.14.
            COM(2018) 276 final
            MELLÉKLET
            a következőhöz:
            JavaslatA Tanács rendelete
            a baromfihús-ágazatban alkalmazandó export-visszatérítések megállapításáról
            
               
         
         
            
               MELLÉKLET
            
            
            
               A baromfihús-ágazatban 2013. július 19-től 2013. december 31-ig alkalmazandó export-visszatérítések
            
            
            
                     
                        Termékkód
                     
                  
                  
                     
                        Rendeltetési hely
                     
                  
                  
                     
                        Mértékegység
                     
                  
                  
                     
                        A visszatérítés összege
                     
                  
               
                     
                        0105 11 11 9000
                     
                     
                        0105 11 19 9000
                     
                     
                        0105 11 91 9000
                     
                     
                        0105 11 99 9000
                     
                     
                        0105 12 00 9000
                     
                     
                        0105 14 00 9000
                     
                     
                        0207 12 10 9900
                     
                     
                        0207 12 90 9190
                     
                     
                        0207 12 90 9990
                     
                     
                  
                  
                     
                        A02
                     
                     
                        A02
                     
                     
                        A02
                     
                     
                        A02
                     
                     
                        A02
                     
                     
                        A02
                     
                     
                        V03
                     
                     
                        V03
                     
                     
                        V03
                     
                  
                  
                     
                        EUR/100 db
                     
                     
                        EUR/100 db
                     
                     
                        EUR/100 db
                     
                     
                        EUR/100 db
                     
                     
                        EUR/100 db
                     
                     
                        EUR/100 db
                     
                     
                        EUR/100 kg
                     
                     
                        EUR/100 kg
                     
                     
                        EUR/100 kg
                     
                  
                  
                     
                        0,00
                     
                     
                        0,00
                     
                     
                        0,00
                     
                     
                        0,00
                     
                     
                        0,00
                     
                     
                        0,00
                     
                     
                        0,00
                     
                     
                        0,00
                     
                     
                        0,00
                     
                  
               
               Megjegyzés: A termékkódokat és az „A” sorozatba tartozó rendeltetésihely-kódokat a 3846/87/EGK bizottsági rendelet (HL L 366., 1987.12.24., 1. o.) határozza meg. 
            
            
               A további rendeltetési helyek meghatározása a következő: V03: A24, Angola, Szaúd-Arábia, Kuvait, Bahrein, Katar, Omán, Egyesült Arab Emírségek, Jordánia, Jemen, Libanon, Irak, Irán.